**ELŐTERJESZTÉS**

**A KÉPVISELŐ-TESTÜLET**

**2019. január 28-i rendes ülésére**

A napirendet tárgyaló ülés dátuma: 2019.01. 28.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A rendelet elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*A képviselő-testület által biztosított költségvetési keret*

**4. Tényállás bemutatása:**

2017. január 1-ig a közszolgálati tisztviselőkről szóló 2011. évi CXCIX. törvény (továbbiakban: Kttv.) 93. § -a alapján a Közszolgálati Tisztviselők napja július 1.-e munkaszüneti nap volt.

2017. január 1-től a Kttv. már nem tartalmazza a július 1-ét, mint munkaszüneti napot, de a Kttv. 93.§.(2) bekezdése alapján a helyi önkormányzat képviselő-testülete a 232/A. §-ban foglaltak szerint egy további munkaszüneti napot állapíthat meg.

A Kttv. 232./A.§-alapján a helyi önkormányzat képviselő-testületének az (1) bekezdés szerinti rendelkezése esetén az azzal összefüggésben keletkező többletköltségek fedezetét a helyi önkormányzat saját bevétele biztosítja.

Javaslom a képviselő-testületnek a Közszolgálati Tisztviselők napját július 1-ét, rendeletben szabályozottan munkaszüneti napnak nyilvánítani.

**Telki Község Önkormányzat**

**Képviselő-testületének**

**/2019. ( I. ) Ör.rendelete**

**a Közszolgálati Tisztviselők Napja munkaszüneti nappá nyilvánításáról**

Telki Község Önkormányzatának Képviselő-testülete a köztisztviselőkről szóló 2011. évi CXCIX. törvény 232/A § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§.**

(1) A Közszolgálati Tisztviselők Napja, július 1-je a Telki Polgármesteri Hivatalban munkaszüneti nap.

(2) A képviselő-testület a Közszolgálati Tisztviselők Napjával összefüggésben keletkező többletköltségek fedezetét az önkormányzat saját bevételei terhére biztosítja.

**2.§.**

Ez a rendelet a kihirdetést követő napon lép hatályba.

Deltai Károly dr. Lack Mónika

polgármester jegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

**(a jogalkotásról szóló 2010. évi CXXX. tv. 17. § (1)-(2) bekezdése alapján):**

**Rendelettervezet címe:** **A Közszolgálati Tisztviselők Napja munkaszüneti nappá nyilvánításáról**

**Rendelettervezet valamennyi jelentős hatása, különösen:**

**Társadalmi, gazdasági és költségvetési hatás:** A közszolgálati tisztviselők napjának munkaszüneti nappá nyilvánításával a közszolgálati tisztviselők munkájának elismerését biztosítaná a testület.

**Környezeti és egészségügyi következmények:** közvetlen környezeti és egészségi következményei nincsenek a rendelettervezetnek.

**Adminisztratív terheket befolyásoló hatás:** nincs

**A jogszabály megalkotásának szükségessége, a jogalkotás elmaradásának várható következményei:**

A cél elérése a rendelet megalkotásával lehetséges.

**Egyéb hatás:** nincs

**A rendelet alkalmazásához szükséges feltételek:**

**Személyi:** rendelkezésre áll

**Szervezeti:** rendelkezésre áll

**Tárgyi:** rendelkezésre áll

**Pénzügyi:** rendelkezésre áll

**A Közszolgálati Tisztviselők Napja munkaszüneti nappá való nyilvánítása önkormányzati rendelet indokolása**

**1. Általános indokolás**

Július 1. napja a korábbi években is munkaszüneti nap volt, a köztisztviselőkről szóló 2011. évi CXCIX. törvény 232/A. §-a 2017. január 01. hatályba lépéssel lehetőséget biztosít arra, hogy a Közszolgálati Tisztviselők Napját munkaszüneti nappá nyilvánítsa a helyi önkormányzat képviselő- testülete, és amelyhez a támogatását adja.

**2. Részletes indokolás**

**1-2.§ -hoz**

Július 1. napját munkaszüneti nappá nyilvánítja, továbbá a szabályozás hatályba lépését tartalmazza.